పిళ్లారిసెట్టి రంగబ్రహ్మారావు నాయుడు

పిళ్లారిసెట్టి రంగబ్రహ్మారావు నాయుడు (1890 - 1962) ఆంధ్రప్రదేశ్ రాష్ట్రానికి చెందిన కవి. సాహిత్యాభిమానిగా, సమాజ సేవకుడిగా గుర్తింపు పొందాడు.రాయలసీమ రచయితల చరిత్ర రెండవసంపుటి - కల్లూరు అహోబలరావు, శ్రీకృష్ణదేవరాయ గ్రంథమాల, హిందూపురం

 జననం, కుటుంబం 
పిళ్లారిసెట్టి రంగబ్రహ్మారావు నాయుడు 1890లో జన్మించాడు. తండ్రి పిళ్లారిసెట్టి శ్రీకృష్ణులు నాయుడు. ఇతను హిందూ ఆదివెలమ కులానికి చెందినవాడు.

 ఉద్యోగం 
రంగబ్రహ్మారావు నాయుడు బళ్ళారిలో తహసీలుదారుగా ఉద్యోగం చేశాడు. ఉద్యోగ రీత్యా బందరు నుండి బళ్ళారికి వచ్చాడు.

 సాహిత్యరంగం 
1930లో రంగబ్రహ్మారావు నాయుడు సీస పద్యాలతో 'ఆదివెలమ శతకం' రచించాడు. ఈ శతకంలో, శ్రీ కృష్ణుడు బృందావనంలో జన్మించినట్లుగానే, ఆదివెలమ కులం జన్మస్థలం 'బందరు' అని సూచించాడు. ఈ శతకంలో 173 సీస పద్యాలు ఉన్నాయి.

1931లో బళ్ళారిలో శ్రీ కృష్ణ దేవరాయ గ్రంథమాల స్థాపించబడినప్పుడు, రంగబ్రహ్మారావు నాయుడు ఆ సంస్థ మేనేజింగ్ ఎడిటర్‌ను తన ఇంటికి పిలిపించుకొని, సంస్థ ప్రాముఖ్యతను వివరించారుడు. ఈ ఉద్యమం బళ్ళారి పట్టణానికి ఎంతగానో అవసరమని, పట్టుదలతో కృషి చేస్తే ధన సహాయం తప్పక లభిస్తుందని ప్రోత్సహించాడు. అంతేకాకుండా, స్వయంగా భూరి విరాళం ఇచ్చి గ్రంథమాలను ఆదుకున్నాడు.

 మరణం 
రంగబ్రహ్మారావు నాయుడు 1962 ప్రాంతంలో మరణించాడు.

 మూలాలు 

 ఇతర లింకులు 
 వెబ్ ఆర్కైవ్ లో రాయలసీమ రచయితల చరిత్ర రెండవ సంపుటి ప్రతి

వర్గం:1890 జననాలు
వర్గం:1962 మరణాలు
వర్గం:తెలుగు కవులు
వర్గం:అనంతపురం జిల్లా కవులు
వర్గం:అనంతపురం జిల్లా రచయితలు
వర్గం:అనంతపురం జిల్లా వ్యక్తులు